נבחרת ישראל בכדורסל נשים 3x3

נבחרת הנשים של ישראל בכדורסל 3x3 היא נבחרת הכדורסל 3x3 הלאומית של ישראל לנשים, המנוהלת על ידי איגוד הכדורסל הישראלי.

סגל הנבחרת מורכב משחקניות כדורסל המחזיקות באזרחות ישראלית. על פי דירוג פיב"א לנבחרות 3x3 היא מדורגת במקום ה-22 (מתוך 174) בעולם, ו-7 (מתוך 34)באירופה.

אליפויות
הנבחרת החלה את דרכה ב-2012 בה התמודדה לראשונה במוקדמות אליפות העולם שנערכה ביוון, אך לא העפילה לטורניר.

כל אליפויות העולם

אליפות העולם

בלגיה 2022
לאליפות העולם שהתקיימה באנטוורפן שבבלגיה ביוני 2022 העפילה נבחרת ישראל עקב הדחת רוסיה ובלארוס מהטורניר. הנבחרת שובצה בבית עם ספרד, הולנד, קנדה וצ'ילה. בשלב הבתים הפסידה הנבחרת בכל 4 המשחקים והודחה.

סגל הנבחרת לאליפות
דניאל רבר, אלכס כהן, הדר חדד, צליל וטורי, אליסיה בארון.

אוסטריה 2023
לאליפות העולם בוינה שבאוסטריה במאי-יוני 2023 העפילה נבחרת ישראל לאחר שעברה בהצלחה את טורניר שלב המוקדמות.
בשלב הבתים שובצה הקבוצה לבית ד' עם סין, איטליה, ליטא ורומניה, בשלב הבתים סיימה הקבוצה במקום ה-2 והעפילה לשלב הפליי אין בו הפסידה לספרד והודחה מהתחרות.

סגל הנבחרת לאליפות
דור סער, דרו אדלמן, הדר חדד, נופר שלום.

אירופה

רומניה 2014
לאליפות אירופה הראשונה שהתקיימה ב-2014 בבוקרשט רומניה העפילה הנבחרת ושובצה לבית ד' יחד עם בלגיה, הולנד וסלובקיה. במשחקי הבית ניצחה הקבוצה את סלובקיה 16–13 אך הפסידה לבלגיה 17–10 ולהולנד 12–1 וסיימה במקום ה-3 בבית ולא העפילה לשלב הנוקאאוט. בסיום הטורניר דורגה הנבחרת במקום ה-13 מתוך 16.

סגל הנבחרת לאליפות
אלואיזה כץ, מאיה איסרוב, לימור פלג,נופר שלום
מאמן: דני גוט

צרפת 2021
ב-2021 העפילה הנבחרת בפעם השנייה לאליפות אירופה לאחר שניצחה בטורניר המקודמות שנערך בתל אביב לאליפות שתתקים בפריז שבצרפת שובצה הנבחרת לבית א' יחד עם צרפת (מדרוגת 1 באירופה) וגרמניה (מדורגת 12 באירופה). במשחק הראשון הפסידה הנבחרת 22–10 לצרפת ובמשחק השני הפסידה הנבחרת 19–14 לגרמניה והודחה.

לאחר טורניר זה עלתה הנבחרת למקום ה-13 בעולם וזהו הישג השיא שלה (נכון ל-2021)

סגל הנבחרת
קורטני דאגלס, אלכסנדרה כהן, דניאל רבר, טל יעקב
מאמן:אילן קובלסקי

כל אליפויות אירופה

סגל הנבחרת
סגל הנבחרת למוקדמות אליפות העולם 3*3 וינה 2023

מאמנת - לירון כהן

הערות שוליים

ערכים שבהם תבנית אתר רשמי אינה מתאימה להוספה אוטומטית
נבחרת ישראל בכדורסל
נבחרות ישראל
ישראל: כדורסל
ישראל: נבחרות ספורט נשים
ישראל
כדורסל נשים בישראל
כדורסל 3x3